**ΣΩΜΑΤΕΙΟ ΕΡΓΑΖΟΜΕΝΩΝ**

**ΓΕΝΙΚΟΥ ΝΟΣΟΚΟΜΕΙΟΥ ΚΑΒΑΛΑΣ**

**ΑΓΙΟΣ ΣΙΛΑΣ ΚΑΒΑΛΑ ΤΗΛ.2513501772 FAX:2510835311**

**ΚΑΒΑΛΑ:14-2-25**

**ΑΡΙΘΜ.ΠΡΩΤ.:4152**

**ΠΡΟΣ:ΜΜΕ**

**ΚΟΙΝ.:ΠΟΕΔΗΝ**

**ΘΕΜΑ: ΔΕΛΤΙΟ ΤΥΠΟΥ**

**ΛΕΙΤΟΥΡΓΙΑ ΣΥΣΤΗΜΑΤΟΣ ΕΙΔΟΠΟΙΗΣΗΣ ΚΙΝΔΥΝΟΥ ΣΤΟ ΝΟΣΟΚΟΜΕΙΟ ΚΑΒΑΛΑΣ**

Μετά από δίμηνη πιλοτική λειτουργία και δοκιμών τέθηκε σε οριστική λειτουργία το Σύστημα Ειδοποίησης Κινδύνου στο Γενικό Νοσοκομείο Καβάλας.

Πρόκειται για ένα σύστημα πρόληψης και αποτροπής βίαιων περιστατικών σε βάρος των εργαζομένων του Νοσοκομείου.

Το Σύστημα Ειδοποίησης Κινδύνου αποτελείται από μία κεντρική οθόνη φορητού υπολογιστή η οποία λαμβάνει οπτικά και ηχητικά μηνύματα και έχει εγκατασταθεί στο θυρωρείο του Νοσοκομείου όπου υπάρχει υπάλληλος ασφαλείας καθ΄ολη την διάρκεια του 24ώρου,και από φορητά τηλεχειριστήρια τα οποία φέρουν πάνω τους οι εργαζόμενοι σε μονοβάρδιες κατά τις απογευματινές και νυχτερινές ώρες. Όταν οι εργαζόμενοι αισθανθούν κίνδυνο λεκτικής ή σωματικής βίας πιέζουν το κουμπί του τηλεχειριστηρίου και μεταδίδεται οπτικό και ηχητικό σήμα στην κεντρική οθόνη που αναγράφει το ακριβές σημείο που βρίσκεται ο εργαζόμενος ο οποίος κινδυνεύει. Ο υπάλληλος ασφαλείας άμεσα ειδοποιεί τους συναδέλφους του που βρίσκονται εντός του χώρου του Νοσοκομείου να σπεύσουν στο σημείο που κινδυνεύει ο εργαζόμενος και αν το κουμπί πατηθεί τρεις φορές καλεί παράλληλα και την αστυνομία. Υπενθυμίζουμε πως εδώ και ένα χρόνο κατόπιν αιτήματος του Σωματείου Εργαζομένων Γενικού Νοσοκομείου Καβάλας το Νοσοκομείο Καβάλας έχει ενταχθεί στο σύστημα επιτήρησης στόχων της Αστυνομικής Διεύθυνσης Καβάλας και περιπολικά της Αστυνομίας διέρχονται ανά τακτά χρονικά διαστήματα καθ΄όλη την διάρκεια του 24ώρου στο Νοσοκομείο.

Το αίτημα για την προμήθεια του Συστήματος Ειδοποίησης Κινδύνου κατετέθη από το Σωματείο Εργαζομένων Γενικού Νοσοκομείου Καβάλας, έγινε αποδεκτό από την Διοίκηση του Νοσοκομείου που κατόπιν προχώρησε στην προμήθεια και εγκατάσταση του.

Ελπίζουμε όλα τα Νοσοκομεία να προμηθευτούν παρόμοια συστήματα προκειμένου να διασφαλίσουν την ψυχική και σωματική ακεραιότητα των εργαζομένων και να αποτραπούν περιστατικά βίας σε βάρος των εργαζομένων .

**Η ΠΡΟΕΔΡΟΣ Ο ΓΡΑΜΜΑΤΕΑΣ**

ΠΕΤΡΑΚΗ ΑΙΚΑΤΕΡΙΝΗ ΝΙΚΟΛΑΪΔΗΣ ΒΑΣΙΛΕΙΟΣ